**Go itukišeletša VAT**

**Na ke boitlamo bofe bja VAT bjale ka morekiši?**

Ngwadišo ya kgwebo bakeng sa morero wa VAT, yeo e šupetšwago bjale ka morekiši, e fana ka makgetho a polokego ya direkhoto le boikgafo bja morekiši yoo, mohlala morekiši o swanetše go tiišetša gore –

* VAT e kolekwa go dithekišo tša go tšhelelwa;
* VAT e akaretšwa go ditheko ka moka tšeo di bapaditšwego goba di khoutilwego;
* dipušetšo di rometšwe gomme ditefelo di dirilwe ka nako;
* ditlankana tša motšhelo di a fiwa bakeng sa ditheko tše di dirilwego, mo go hlokegago; gape
* ditokumente di a hwetšagala le go bolokwa bjale ka bohlatse bja sekoloto sa VAT.

Go boloka ditlankana tša motšhelo bakeng sa ditheko tše di dirilwego, ditseno tša dibili bakeng sa dithoto tša tlišogae goba tša kišontle le tlhokomelo ka kakaretšo ya direkhoto tša matlotlo tša maleba le ditokumente ka moka ke dilo tše bohlokwa tša obamelo ya ka fao mokgwatšhomo ka moka wa VAT o šomago. Ditokumente tše di bopa karolo ya oditi yeo SARS e e dirišago go tiišetša gore morekiši o obametše molao. Morekiši o kgopelwa go boloka direkhoto tše sebaka sa mengwaga ye mehlano.

**Na VAT e swanetše go lefelwa neng?**

Lebelela tshedimošo ka fase ga ‘When should I submit returns and make payments?’ go letlakala la VAT la go bula.

**Na VAT e ka lefelwa bjang?**

VAT e ka lefelwa ka mokgwa o tee go yeo e latelago:

* [Mokgwatšhomo wa SARS eFiling;](https://www.sarsefiling.co.za/)
* Thomelo ya Tšhelete ka mokgwa wa Elekroniki (EFT)
* Go lekala lefe goba lefe la panka leo le kgethilwego:
	+ Amalgamated Banks of South Africa (ABSA);
	+ Capitec;
	+ First National Bank (FNB);
	+ Nedbank; goba
	+ Standard Bank.

Go hwetša tshedimošo ennge, lebelela Tlhahli bakeng sa go tlatša Taodišo ya VAT201 le Melao ya SARS ya Tefelo.